Diari Oficial de la Generalitat Valenciana


Sumari del DOGV 9717, del 03-11-2023 (2023/10757)

ACORD de 6 d'octubre de 2023, de la Direcció General de Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Secundino Escrihuela Porres.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9717

Data del DOGV
:   03-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/10480


Data del document
:   06-10-2023

Organisme emissor
:   Conselleria d'Hisenda, Economia i Administració Pública

Tipus de document
:   Acord

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

ACORD de 6 d'octubre de 2023, de la Direcció General de Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Secundino Escrihuela Porres. [2023/10255]  
Núm. d'expedient: ABI 472/2023.  
Causant: Secundino Escrihuela Porres.  
DNI: \*\*\*\*805\*\*.  
Lloc i data de la defunció: Elx (Alacant), 5 de maig de 2019.  
  
Últim domicili: Santa Pola (Alacant).  
  
Antecedents de fet  
La Conselleria d'Hisenda, Economia i Administració Pública ha tingut coneixement mitjançant comunicació de la Delegació d'Economia i Hisenda a Alacant del Ministeri d'Hisenda i Funció Pública de data 24 de juliol de 2023, registre d'entrada número 3349, de la defunció de Secundino Escrihuela Porres.  
En la documentació aportada figuren: el certificat de defunció de Secundino Escrihuela Porres; el certificat d'actes d'últimes voluntats del causant, en el qual consta que va atorgar testament; el testament de Secundino Escrihuela Porres, designant com a legataris a amics i al germà, i hereu a aquest últim; nota simple del registre de la propietat d'Amposta número 1; renúncia per part del germà del causant, Francisco Javier Escrihuela Porres, a tots els seus drets, acceptació i presa de possessió del llegat pels legataris María Esther Rodillo Cordero, Josefa Giner Guijarro i Vicente Rubio Sanjuan; l'escriptura de renúncia notarial dels consorts David Escrihuela Simo i María José Margalef Porres, de Rafael-Juan Margalef Jornet, dels consorts Josep Torres Bertomeu i Ester Escrihuela Simo, de José María Torres Caballé, i de Francisco Javier Escrihuela Porres, els quals, constituïts en consell de família, renuncien com a pares i avis pels menors Biel Escrihuela Margalef, Pau Torres Escrihuela, i pel nasciturus del qual es troba encinta Ester Escrihuela Simo.  
De les actuacions dutes a terme per aquesta direcció general, es constata que va estar empadronat a l'Ajuntament de Santa Pola (Alacant).  
De les actuacions prèvies resulta que no consta l'existència de persones amb dret a heretar, per la qual cosa és procedent iniciar el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
En compliment del que preveuen l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i, tenint en compte el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, correspon incoar l'expedient per a la declaració d'herència intestada a favor de la Generalitat.  
  
Així, fent ús de les competències que m'atribueix l'article 14 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereua abintestada de Secundino Escrihuela Porres, conforme a l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i als articles 20 i següents de la Llei 33/2003, de 3 de novembre, de patrimoni de les administracions públiques.  
  
  
Segon  
Realitzar els actes i comprovacions que calguen per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la persona causant i els seus béns i drets.  
A aquest efecte, si aquesta documentació no ha sigut remesa per l'òrgan judicial o la persona titular de la notaria, se sol·licitarà a les autoritats i al personal funcionari públic, els registres i la resta d'arxius públics, la informació sobre la persona causant i els béns i drets de la seua titularitat que calguen per a la millor instrucció de l'expedient.  
  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la persona causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la persona causant, o l'eventual existència de persones amb dret a heretar. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 6 d'octubre de 2023.- El director general de Patrimoni: Antonio Joaquín Woodward Poch.